Document ID: 31991R0345

ΚΑΝΟΝΙΣΜΟΣ ( ΕΟΚ ) αριθ . 345/91 ΤΗΣ ΕΠΙΤΡΟΠΗΣ της 13ης Φεβρουαρίου 1991 για τροποποίηση του κανονισμού ( ΕΟΚ ) αριθ . 3889/87 περί καθορισμού των λεπτομερειών εφαρμογής των ειδικών μέτρων υπέρ ορισμένων περιοχών παραγωγής λυκίσκου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 2997/87 του Συμβουλίου της 22ας Σεπτεμβρίου 1987 για τον καθορισμό, στον τομέα του λυκίσκου, του ύψους της ενισχύσεως στους παραγωγούς για τη συγκομιδή του 1986 για ειδικά μέτρα υπέρ ορισμένων περιοχών παραγωγής ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3837/90 ( 2 ), και ιδίως το άρθρο 2 παράγραφος 6,
Εκτιμώντας :
ότι μετά την τροποποίηση του άρθρου 2 του κανονισμού ( ΕΟΚ ) αριθ . 2997/87 του Συμβουλίου από τον κανονισμό ( ΕΟΚ ) αριθ . 3837/90, είναι απαραίτητο να καθοριστεί νέα προθεσμία για την υποβολή των προγραμμάτων λαμβάνοντας υπόψη την περίπτωση των μελών των ενώσεων παραγωγών στο Βασίλειο της Ισπανίας - ότι είναι αναγκαίο να τροποποιηθεί το άρθρο 1 παράγραφος 2 του κανονισμού ( ΕΟΚ ) αριθ . 3889/87 του Συμβουλίου ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 2174/89 ( 4 )-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λυκίσκου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Το άρθρο 1 παράγραφος 2 του κανονισμού ( ΕΟΚ ) αριθ . 3889/87 αντικαθίσταται ως εξής :
Το πρόγραμμα πρέπει να υποβληθεί πριν από τις 31 Μαρτίου 1988 . Ωστόσο, στην περίπτωση σχεδίων μετατροπής τα οποία θα εφαρμοστούν από το 1989, το πρόγραμμα θα υποβληθεί πριν από τις 31 Δεκεμβρίου του έτους που προηγείται της εφαρμογής του και, σε κάθε περίπτωση, πριν από τις 31 Δεκεμβρίου 1991 . Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 13 Φεβρουαρίου 1991 .

Labels: 17
19
6